
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 339 

5 ΜαΤου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Συγκρότηση Υπηρεσιακού Συμβουλίου του Υπουρ¬ 
γείου Εθνικής Αμυνας Υπηρεσίας Πολεμικής Βιο¬ 
μηχανίας. 1 

Παραχώρηση στην Κοινότητα Μετοχιού Αχαίας της 
χρήσης του Εθνικού Ιχθυοτροφείου ΠΡΟΚΟΠΟΣ 
Μετοχιού Ν. Αχαίας. 2 

Σύσταση θέσεων στο Υπουργείο Εργασίας. 3 

Κατάργηση της Μονάδας Στρατηγικού Σχεδιασμού στο 
Υπουργείο Εργασίας. 4 

Αύξηση κατά 12% στο ναυλολόγιο πορθμειακής γραμ¬ 
μής Πρέβεζας-Ακτΐου. 5 


Τροποποίηση της 13631/2.10.1989 απόφασης, που 
αφορά σύσταση Σχολικής Επιτροπής Δημοτικού και 
Νηπιαγωγείου της Κοινότητας Μαρίνας του Νομού 
Φλώρινας. 6 

Τροποποίηση της 10380/22.9.1989 απόφασης, που 


αφορά σύσταση Σχολικής Επιτροπής Δημοτικού 
Σχολείου της Κοινότητας Ακρίτα του Νομού Φλώρι¬ 
νας. 7 

Σύσταση τριμελούς Επιτροπής Ν. 2190/94 στο θερα¬ 
πευτήριο Ψυχικών Παθήσεων Χανίων. 8 

Σύσταση τριμελούς Επιτροπής Ν. 2190/94 στο Δ’ Κ.Π. 
Σταθμό Αγ. Αναργύρων. 9 

Σύσταση τριμελούς Επιτροπής Ν. 2190/94 στο Χριστο- 
δουλάκειο Β’ Κ.Π. Σταθμό Περιστεριού.10 

Σύσταση-συγκρότηση Επιτροπής του Λιμενικού Τα¬ 
μείου Νομού Μαγνησίας, σύμφωνα με τις διατάξεις 
του άρθρου 25 του Ν. 2190/94.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.476/2/148520 (1) 

Συγκρότηση Υπηρεσιακού Συμβουλίου του Υπουργείου 
Εθνικής Αμυνας Υπηρεσίας Πολεμικής Βιομηχανίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 του Π.Δ. 611 177 (ΦΕΚ198/Α ). 

β) Του άρθρου 14 του Ν. 1586/88 (ΦΕΚ 37/Α). 

γ) Της παραγράφου Β1 του άρθρου 40 του Ν. 1884/ 
1990 (ΦΕΚ 81/Α’). 

δ) Του άρθρου 37 του Ν. 2190/94 (ΦΕΚ 28/Α ). 

ε) Του άρθρου 27 του Ν. 2081/92 (ΦΕΚ 154/Α’), με το 
οποίο προστέθηκε άρθρο 29 Α στο Ν. 1558/85 (ΦΕΚ 
137/Α). 

στ) Τις διατάξεις του Π.Δ. 405/86 «Οργανικές θέσεις 
του ΥΕΘΑ/ΥΠΟΒΙ». 

2. Την αριθμ. Φ. 476/8/176443/Σ. 393/10.2.93/ 
ΥΕΘΑ/ΥΠΟΒΙ/ΔΔΙ «Συγκρότηση Πενταμελούς Υπηρεσια¬ 
κού Συμβουλίου Μον. Υπαλλήλου ΥΕΘΑ/ΥΠΟΒΙ». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού γιατί το Υπηρεσιακό Συμβούλιο είναι συνεστη- 
μένο και θα λειτουργεί σύμφωνα με την παρούσα συγκρό¬ 
τηση με ισάριθμα μέλη. 

Με την αριθ. 5815/19.12.1993 κοινή απόφαση του 
Πρωθυπουργού και του Υπουργού Εθνικής Άμυνας, 
για τη μεταβίβαση αρμοδιοτήτων, αποφασίζουμε: 

1. Συγκροτούμε στο Υπουργείο Εθνικής Άμυνας/ 
Υπηρεσία Πολεμικής Βιομηχανίας Πενταμελές Υπηρε¬ 
σιακό Συμβούλιο αρμόδιο για όλο το προσωπικό της Υπη¬ 
ρεσίας Πολεμικής Βιομηχανίας, ως εξής: 

α) Τρεις (3) μονίμους Υπαλλήλους με βαθμό Α* από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στο Νομό Αττικής. 

β) Δύο (2) αιρετούς εκπροσώπους των εργαζομένων με 
βαθμό τουλάχιστον Γ’ με τους αναπληρωτές τους. 

2. Τα υπό στοιχεία α’ μέλη της προηγουμένης παραγρά¬ 
φου ορίζονται από τον οικείο Υπουργό, από Υπαλλήλους 
που έχουν επιλεγεί με τις διατάξεις του Ν. 2190/94 (ΦΕΚ 

28/Α ) για τρίτη φορά ως προϊστάμενοι διεύθυνσης ή αντι¬ 
στοίχου επιπέδου οργανικής μονάδας. Αν δεν υπάρχουν ή 
δεν επαρκούν οι υπάλληλοι αυτοί, ορίζονται Υπάλληλοι 
που έχουν τις τυπικές και ουσιαστικές προϋποθέσεις να 
κριθούν ως προϊστάμενοι διευθύνσεων σύμφωνα με τις 
διατάξεις των παραγράφων 3 και 6 του άρθρου 3 του Ν. 
2190/1994, προτιμωμένων εκείνων που έχουν ασκήσει 
καθήκοντα προϊσταμένων διεύθυνσης. Τα τακτικά μέλη 
με απόφαση του ίδιου Υπουργού τοποθετούνται ως προϊ¬ 
στάμενοι διευθύνσεων, σύμφωνα με τις οικείες οργανικές 
διατάξεις. 

3. Των ανωτέρω υπό στοιχεία α’ της παραγράφου 1 τα¬ 
κτικών μελών ορίζονται ισάριθμοι αναπληρωτές μόνιμοι 
υπάλληλοι από αυτούς που υπάγονται στην αρμοδιότητα 
του Υπηρεσιακού Συμβουλίου και υπηρετούν στο Νομό 
Αττικής και οι οποίοι έχουν τις προϋποθέσεις των παρα¬ 
γράφων 3 και του άρθρου 3 του Ν. 2190/1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένας από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του επίσης ένα από τα τακτικά μέλη. Στην περί¬ 
πτωση που προεδρεύει ο αναπληρωτής του Προέδρου θα 
συμμετέχει ως τακτικό μέλος ο αναπληρωτής του προε- 
δρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις, ο Πρόεδρος αντικαθίστανται από δικαστικό λει¬ 
τουργό ή σύμβουλο ή πάρεδρο του Νομικού Συμβουλίου 
του Κράτους, που ορίζεται σύμφωνα με τη διαδικασία που 
προβλέπεται στις διατάξεις της παρ. Β1 του άρθρου 40 
του Ν. 1884/1990 (ΦΕΚ 81/Α’). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

7. Γραμματέας του Υπηρεσιακού Συμβουλίου ορίζεται ο 
υπάλληλος με βαθμό Β’, με αναπληρωτή του υπάλληλο 
του ίδιου βαθμού του Υπουργείου Εθνικής Άμυνας/ 
Υπηρεσίας Πολεμικής Βιομηχανίας. 

8. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, η 
θητεία των μελών των Υπηρεσιακών Συμβουλίων λήγει 
στις 31.12.1994. 

9. Τα αιρετά μέλη του Υπηρεσιακού Συμβουλίου των 
Υπαλλήλων του Υπουργείου Εθνικής Άμυνας/Υπηρεσίας 
Πολεμικής Βιομηχανίας, του οποίου η θητεία των μελών 
λήγει στις 31.1 2.94 εξακολουθούν να συμμετέχουν στο 
Υπηρεσιακό Συμβούλιο που συγκροτείται με την παρούσα 
απόφαση, ανεξάρτητα αν έχουν τον Γ* βαθμό (παρ. 11 του 
άρθρου 37 του Ν. 2190/94). 

10. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ' 
αυτό, μέχρι τον ορισμό των μελών του νέου Υπηρεσιακού 
Συμβουλίου, κρίνονται από το Υπηρεσιακό Συμβούλιο, 
που συγκροτείται με την απόφαση αυτή, χωρίς να απαιτεί¬ 
ται νέα παραπομπή των υποθέσεων αυτών. 

11. Η απόφαση αυτή να δημοσιευθεί στην Εφημερίδα 


της Κυβερνήσεως με τη φροντίδα της ΔΔΙ/Π.ΠΡ/ 
ΥΠΟΒ1. 

Αθήνα, 15 Απριλίου 1994 

Ο ΥΦΥΠΟΥΡΓΟΣ 

ΕΜΜ. Α. ΜΠΕΝΤΕΝΙΩΤΗΣ 

Αριθ. 2156 (2) 

Παραχώρηση στην Κοινότητα Μετοχιού Αχαΐας της χρή¬ 
σης του Εθνικού Ιχθυοτροφείου ΠΡΟΚΟΠΟΣ Μετο¬ 
χιού Ν. Αχαΐας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 190 του Ν. 1065/1980 «Περί κυρώσεως 
του Δημοτικού και Κοινοτικού Κώδικα». 

β) Του Ν.Δ. 420/1970 «ΑΛΙΕΥΤΙΚΟΣ ΚΩΔΙΞ». 

γ) Του άρθρου 5 του Ν. 1740/87 «περί αξιοποίησης και 
προστασίας κοραλλιογενών σχηματισμών ιχθυοτροφείων 
υδάτων, υδατοκαλλιεργειών και άλλες διατάξεις» (ΦΕΚ 
221 /Α714.12.87). 

δ) Την αριθ. 184/1993 κοινή απόφαση του Πρωθυπουρ¬ 
γού και του Υπουργού Γεωργίας, για τη μεταβίβαση αρμο¬ 
διοτήτων, αποφασίζουμε: 

Παραχωρείται στην Κοινότητα Μετοχιού, μετά τη λήξη 
με οποιονδήποτε τρόπο της μίσθωσης που υπάρχει, η 
χρήση (διοίκηση, διαχείρηση, εκμετάλλευση) του Εθνικού 
Ιχθυοτροφείου ΠΡΟΚΟΠΟΣ Μετοχιού Αχαΐας, καθώς και 
των τυχόν κτισμάτων, μονίμων εργαλείων, συλληπτικών 
εγκαταστάσεων και λοιπών παρακολουθημάτων, που ανή¬ 
κουν και εξυπηρετούν το Ιχθυοτροφείο. 

Για την παραπάνω παραχώρηση ισχύουν οι εξής όροι: 

1. Η παραχώρηση γίνεται με σκοπό την αλιευτική εκμε¬ 
τάλλευση του ιχθυοτροφείου που παραχωρείται από την 
Κοινότητα Μετοχιού, μέχρι της σύστασης επιχείρησης 
σύμφωνα με το άρθρο 5 του Ν. 1740/87. 

2. Δεν επιτρέπεται η εκχώρηση της αλιευτικής εκμετάλ¬ 
λευσης από την Κοινότητα Μετοχιού σε άλλη ιδιωτική επι¬ 
χείρηση. Η Κοινότητα δύναται να εκχωρήσει την εκμετάλ¬ 
λευση του συνόλου ή μέρους του Ιχθυοτροφείου που τους 
παραχωρείται, σε αλιευτικούς συνεταιρισμούς, που λει¬ 
τουργούν νόμιμα στην Κοινότητα ή να συνάψουν συμφω¬ 
νίες συνεκμετάλλευσης μαζί τους. 

3. Δεν επιτρέπεται η αλλαγή της φύσης της έκτασης ή ο 
περιορισμός της υδάτινης επιφάνειάς της, με σκοπό τη 
διαφορετική πλην της αλιευτικής εκμετάλλευσής της. 

Επιτρέπεται οποιαδήποτε άλλη δραστηριότητα εφόσον 
δεν επηρεάζεται ο σκοπός για τον οποίο γίνεται η παρα¬ 
χώρηση και η φύση της έκτασης σαν ιχθυοτροφείου. 

Δικαιώματα τρίτων πάνω στην έκταση αυτή εξακολου¬ 
θούν να ισχύουν. 

4. Η αλιευτική εκμετάλλευση θα πραγματοποιείται 
σύμφωνα με τους όρους και περιορισμούς που ισχύουν 
στην κείμενη νομοθεσία για την άσκηση της αλιείας και 
πάντοτε μέσα στα πλαίσια της Κυβερνητικής αλιευτικής 
πολιτικής που εφαρμόζεται. 

Η Κοινότητα Μετοχιού προς την οποία η ανωτέρω παρα¬ 
χώρηση, κατά την αλλιευτική εκμετάλλευση του Ιχθυοτρο¬ 
φείου ΠΡΟΚΟΠΟΣ θα χρησιμοποιήσει Αλιεργάτες από 

την Κοινότητα Μετοχιού και τα μέλη του Αλιευτικού Συνε¬ 
ταιρισμού. 

5. Για την αλιευτική εκμετάλλευση του ιχθυοτροφείου 
ΠΡΟΚΟΠΟΣ θα συσταθεί με φροντίδα της Κοινότητας 
Μετοχιού επιχείρηση η Οργανισμός, σύμφωνα με το άρ¬ 
θρο 5 του Ν. 1740/87. 

Μέχρι τη σύσταση της επιχείρησης ή οργανισμού η 
οποία και πρέπει να πραγματοποιηθεί μέσα σε τρεις μήνες 
από τη δημοσίευση της αποφάσεως μας αυτής, η αλιευ¬ 
τική εκμετάλλευση του ιχθυοτροφείου ΠΡΟΚΟΠΟΣ 
πραγματοποιείται από την Κοινότητα Μετοχιού. 

6. Η Κοινότητα Μετοχιού έχει υποχρέωση από τα έσοδα 
του ιχθυοτροφείου, τα οποία περιέχονται σ’ αυτή εξ’ ολο¬ 
κλήρου από της παραλαβής της χρήσεως του, να κατα¬ 
σκευάζει τα απαραίτητα βελτιωτικά έργα για την αξιοποί¬ 
ηση του ιχθυοτροφείου, καθώς και να διαθέτει τις πιστώ¬ 
σεις για την κάλυψη των σχετικών δαπανών. 

7. Κατά την αλιευτική εκμετάλλευση η Κοινότητα Μετο¬ 
χιού, θα πρέπει να φροντίζει για την προστασία του οικο¬ 
λογικού περιβάλλοντος της θέσης του ιχθυοτροφείου. 

8. Σε περίπτωση που δεν τηρηθεί κάποιος από τους πα¬ 
ραπάνω όρους, είναι δυνατή η ανάκληση της παραχώρη¬ 
σης που γίνεται με αυτή την απόφασή μας. 

Μετά την για οποιονδήποτε λόγο τυχόν ανάκληση της 
παραχώρησης, η χρήση του ιχθυοτροφείου ΠΡΟΚΟΠΟΣ 
επανέρχεται στο Δημόσιο (Υπουργείο Γεωργίας). Στο Δη¬ 
μόσιο ανήκουν στην περίπτωση αυτή και όλα τα έργα που 
έχουν κατασκευασθεί εν τω μεταξύ για την ορθολογική 
εκμετάλλευση και ανάπτυξη του Ιχθυοτροφείου (κτί- 
σματα, μόνιμα εργαλεία κ.λπ.). 

Η εποπτεία για την τήρηση των παραπάνω όρων ανατί¬ 
θεται στη Νομαρχία ΑχαΤας και ασκείται από τις αρμόδιες 
υπηρεσίες. 

Η παράδοση του Ιχθυοτροφείου ΠΡΟΚΟΠΟΣ καθώς και 
των λοιπών παρακολουθημάτων του, που παραχωρούνται 
με την απόφασή μας αυτή, θα γίνει μετά τη λήξη της υφι¬ 
στάμενης μίσθωσης με σύνταξη πρωτοκόλλου παραδό- 
σεως - παραλαβής, μεταξύ του Οικονομικού, Εφόρου 
Κάτω Αχαΐας και εκπροσώπων της Κοινότητας Μετο¬ 
χιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ ΓΕΩΡΓΙΑΣ 

ΦΛ. ΚΩΝΣΤΑΝΤΙΝΟΥ 
-♦- 

Αριθ. 92169 (3) 

Σύσταση θέσεων στο Υπουργείο Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη τις διατάξεις: 

1. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Της παρ. 2 του άρθρου 33 του Ν. 2190/94 «Σύσταση 


ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης», αποφασίζουμε: 

Συστήνουμε θέσεις προσωπικού με σύμβαση εργασίας 
ιδιωτικού δικαίου αορίστου χρόνου, επτά (7) θέσεων στο 
Υπουργείο Εργασίας και πέντε (5) θέσεων στη Γενική 
Γραμματεία Διαχείρισης Κοινοτικών Πόρων. 

Από τις διατάξεις αυτής της απόφασης δεν προκαλείται 
δαπάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1994 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 92168 (4) 

Κατάργηση της Μονάδας Στρατηγικού Σχεδιασμού στο 
Υπουργείο Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη τις διατάξεις: 

1. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Του άρθρου 80 του Ν. 1892/90 «για τον εκσυγχρονι¬ 
σμό και την ανάπτυξη και άλλες διατάξεις». 

3. Του Π.Δ. 337/90 «σύσταση Γενικών Διευθύνσεων και 
Μονάδων Στρατηγικού Σχεδιασμού στο Υπουργείο Εργα¬ 
σίας». 

4. Της παρ. 1 του άρθρου 33 του Ν. 2190/94 «σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης», διαπιστώνουμε: 

α) Την αυτοδίκαια κατάργηση της Μονάδας Στρατηγι¬ 
κού Σχεδιασμού και Ανάληψης Πολιτικής στο Υπουργείο 
Εργασίας και την αντίστοιχη των δέκα (10) θέσεων προ¬ 
σωπικού με σχέση εργασίας ιδιωτικού δικαίου αορίστου 
χρόνου από 23.3.1994. 

β) Την αυτοδίκαια ένταξη των υπηρετούντων στις κα- 
ταργούμενες θέσεις, σε θέσεις ειδικού επιστημονικού 
προσωπικού με σχέση εργασίας ιδιωτικού δικαίου αορί¬ 
στου χρόνου, που συνιστώνται αυτοδικαίως με το άρθρο 
33 του Ν. 2190/94. 

Από τις διατάξεις αυτής της απόφασης δεν προκαλείται 
δαπάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1994 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 

-φ- 

Αριθ. ΕΣ.3243 (5) 

Αύξηση κατά 12% στο ναυλολόγιο πορθμειακής γραμμής 
Πρέβεζας-Ακτίου. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 187/73 
«περί Κώδικος Δημοσίου Ναυτικού Δικαίου». 

2. Τις διατάξεις του Π. Δ/τος 338/83 «περί μεταβιβά- 
σεως αρμοδιοτήτων του Υπουργού Εμπορικής Ναυτιλίας 
στους Νομάρχες». 

3. Το αριθ. 1322.1/02/94/19.4.1994 έγγραφο του Λι¬ 
μεναρχείου Πρέβεζας, με το οποίο υποβάλλεται προς 
έγκριση η αριθ. 1322.1/01/94/18.4.1994 απόφαση του 
Λιμενάρχη Πρέβεζας, αποφασίζουμε: 

Εγκρίνουμε την αριθ. 1322.1/01/94/18.4.1994 από¬ 
φαση του Λιμενάρχη Πρέβεζας, με την οποία καθορίζεται 
αύξηση κατά 12% στο ναυλολόγιο επιβατών και οχημάτων, 
που ισχύει σήμερα στα πλοία τοπικής πορθμειακής γραμ¬ 
μής Πρέβεζας - Ακτίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 22 Απριλίου 1994 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΛΙΜΕΝΑΡΧΕΙΟ ΠΡΕΒΕΖΑΣ 

Πρέβεζα, 18 Απριλίου 1994 
Αριθ. πρωτ.: 1322.1/01/94 

Αναπροσαρμογή ναυλολογίου επιβατών και οχημάτων το¬ 
πικής πορθμειακής γραμμής Πρέβεζας - Ακτίου. 

Ο ΛΙΜΕΝΑΡΧΗΣ ΠΡΕΒΕΖΑΣ 

Έχοντας υπόψη: 

α) Τις διατάξεις του άρθρου 178 παρ. 2 του Ν.Δ. 187/73 
«περί Κώδικος Δημοσίου Ναυτικού Δικαίου» (ΦΕΚ 261/ 
Α773). 

β) Τις διατάξεις του Ν.Δ. 814/74 «περί καθορισμού κα¬ 
τηγοριών δρομολογιακών γραμμών αρμοδιότητας δρομο¬ 
λόγησης» (ΦΕΚ 359/Α774). 

γ) Τις διατάξεις των άρθρων 3 και 4 του Ειδικού Κανονι¬ 
σμού Λιμένα Πρέβεζας (ΦΕΚ 142/Β /79). 

δ) Τις διατάξεις του Π.Δ. 338/83 «περί μεταβιβάσεως 
αρμοδιοτήτων του ΥΕΝ στους Νομάρχες» (ΦΕΚ 119/Α7 
83). 

ε) Την αριθ. 1322.1/01/93/4.1.94 απόφασή μας «περί 
αναπροσαρμογής ναυλολογίου επιβατών και οχημάτων 
πορθμειακής γραμμής Πρέβεζας - Ακτίου». 
στ) Την ΩΠ:141742/4-94 Διαταγή ΥΕΝ/ΔΘΣ β'. 
ζ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Χορηγούμε αύξηση στο ναυλολόγιο επιβατών και 
οχημάτων που ισχύει σήμερα στα Ε/Γ - Ο/Γ πλοία της το¬ 
πικής πορθμειακής γραμμής Πρέβεζας - Ακτίου (από¬ 
σταση 1/2 ναυτικού μιλίου) κατά ποσοστό 12%. 

Α. Ναύλος επιβατών: Καθαρός ναύλος 

1) Πολιτικό δρχ. 50.20 

2) Στρατιωτικό - Παιδικό » 25.82 


Β. Ναύλοι οχημάτων: 


1) Κούρσες - Τζιπ 

δρχ. 496.33 

2) Ταξί 

» 294.07 

3) Λεωφορείο μέχρι 32 θέσεων 

» 679.95 

4) Λεωφορείο άνω των 32 θέσεων 

» 853.81 

5) Φορτηγά αυτοκίνητα και βυτιοφόρα: 

α) Ωφέλιμου φορτίου μέχρι 3/4 τόννων 

» 535.07 

β) Ωφέλιμου φορτίου 3/4 μέχρι 3,16 

τόννων 

» 737.33 

γ) Ωφέλιμου φορτίου 3,^-6 τόννων 

» 1.128.08 

δ) Ωφέλιμου φορτίου 6-8 τόννων 

» 1.268.08 

ε) Ωφέλιμου φορτίου 8-11 τόννων 

» 1.669.74 

στ) Ωφέλιμου φορτίου πέρα των 11 

τόννων ανά τόννο 

» 210.86 

6) Προεξοχές παντός τύπου και πόρτες 

μέχρι 1 μέτρο 

» 245.30 

7) Προεξοχές παντός τύπου και πόρτες 

πέρα του μέτρου ανά μέτρο 

» 245.30 

8) IX Ε ρυμουλκό 25% το μέτρο από 3/4 - 

1 τόννο 

» 184.33 

9) Ρυμουλκούμενα τροχόσπιτα 2 ή 4 τρο- 

χών 3/4 - 3,16 τόνν. 

» 737.33 

10) Αυτοκινούμενα τροχόσπιτα 4 τροχών 

3,ν2 - 6 τόνν. 

» 1.128.94 

11) Τρακτέρ 

» 679.95 

12) Τρακτέρ με πλατφόρμα 

» 1.126.07 

13) Φρέζες 

» 535.07 

14) Τρίκυκλα μεγάλα 

» 535.07 

15) Τρίκυκλα μικρά 

» 263.94 

16) Βαρέα μηχανήματα: Μπουλτόζες, θε- 
ριζοαλωνιστικές μηχανές, γερανο¬ 
φόρα, τρακτέρ με άρωτρο και γερανο¬ 
φόρα οχήματα μέχρι 8 τόννων, ο ναύ¬ 
λος κλιμακώνεται αντίστοιχα προς τον 
ναύλο οχημάτων ίδιου βάρους. 

Για πέρα των 8 τόννων βάρος κατα- 

βάλλεται ναύλος ανά τόνο 

» 354.31 

17) Πλατφόρμες έκτασης μέχρι 30 τ.μ. 

» 1.750.07 

18) Πλατφόρμες άνω των 30 τ.μ. 

» 2.341.08 

19) Μοτοσυκλέτες, βέσπες μετά οδηγού 

άνω των 50 οο 

» 136.27 

20) Μοτοποδήλατα μέχρι 50 οο, ποδήλατα 

μετά οδηγού 

» 86.07 

21) Κάρα τετράτροχα 

» 280.58 

22) Κάρα δίτροχα 

» 196.53 

23) Μικροφορτία διάφορα κατά κιλό 

» 02.88 

Γ Έκτακτο νυκτερινό δρομολόγιο 

» 5.778.10 


Σημειώσεις: 

1) Στους παραπάνω καθοριζόμενους ναύλους δεν περι¬ 
λαμβάνονται ΦΠΑ και τα τέλη χρήσης λιμένος, το τέλος 
5% στα τροχοφόρα υπέρ ΝΑΤ, καθώς επίσης και το εκά- 
στοτε ισχύον νόμιμο ασφάλιστρο του ΝΑΤ, το οποίο δεν 
επικολλάται επί των εισιτηρίων αλλά αποδίδεται. 

2) Όλες οι ισχύουσες διατάξεις περί παροχής έκπτωσης 
ή απαλλαγής εκ της καταβολής ναύλου σε άτομα ή οχή¬ 
ματα ορισμένων κατηγοριών, εφαρμόζονται ανάλογα με 
τις εκάστοτε εκδιδόμενες αποφάσεις ΥΕΝ. 

3) Κάθε διαφωνία ή εν γένει αμφισβήτηση που ανακύ¬ 
πτει κατά την εφαρμογή της απόφασης επιλύεται από τη 
Λιμενική Αρχή Πρέβεζας, της οποίας η απόφαση είναι 
υποχρεωτική για τους ενδιαφερομένους. 

4) Έναρξη της παρούσας μετά τη δημοσίευσή της στην 
Εφημερίδα της Κυβερνήσεως. 

Πρέβεζα, 18 Απριλίου 1994 
Ο Λιμενάρχης 

Υποπ/ρχος Λ.Σ. ΓΡΗΓΟΡΙΟΣ ΔΙΚΑΙΟΣ 
-♦- 

Αριθ. 4406 (6) 

Τροποποίηση της 13631/2.10.1989 απόφασης, που 

αφορά σύσταση Σχολικής Επιτροπής Δημοτικού και 

Νηπιαγωγείου της Κοινότητας Μαρίνας του Νομού 

Φλώρινας. 

Η ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις: 

α) Της παρ. 8-15 του άρθρου 5 του Ν. 1854/1990 «για 
την Ακαδημία Αθηνών και άλλες εκπαιδευτικές διατάξεις» 
(ΦΕΚ ΙΙΟ/Δ’). 

β) Της παρ. 8 του άρθρου 5 του Ν. 2158/93 «εκσυγχρο¬ 
νισμός του Ιδρύματος Κρατικών Υποτροφιών (Ι.Κ.Υ.) και 
άλλες διατάξεις», και 

γ) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) (ΦΕΚ 146/Δ'). 

2. Την αριθ. 7/94 απόφαση του Κοινοτικού Συμβουλίου 
Μαρίνας του Νομού Φλώρινας, που αφορά τροποποίηση 
της αριθ. 22/89 απόφασής του για σύσταση σχολικής επι¬ 
τροπής, αποφασίζουμε: 

Τροποποιούμε την αριθ. πρωτ. ΕΣ. 13631/2.10.1989 
απόφασή μας ως προς τη σύσταση του Διοικητικού Συμ¬ 
βουλίου της Σχολικής Επιτροπής, ως εξής: 

«Η συνιστώμενη με την απόφαση αυτή Σχολική Επι¬ 
τροπή διοικείται από πενταμελές Διοικητικό Συμβούλιο, 
αποτελούμενο από: 

α) Τον εκάστοτε αρχαιότερο Διευθυντή των Σχολείων, 
ως Πρόεδρο της Σχολικής Επιτροπής. 

β) Τον εκάστοτε Πρόεδρο της Κοινότητας. 

γ) Έναν (1) Διευθυντή Σχολείου. 

δ) Έναν (1) Κοινοτικό Σύμβουλο, που ορίζεται με από¬ 
φαση του Κοινοτικού Συμβουλίου. 

ε) Έναν (1) εκπρόσωπο του Συλλόγου Γονέων και Κηδε¬ 
μόνων Δημοτικού - Νηπιαγωγείου. 

Κατά τα λοιπά εξακολουθεί να ισχύει η αριθ. ΕΣ. 13631 / 
2.10.1989 απόφασή μας που δημοσιεύθηκε στο ΦΕΚ 
783/Β710.10.1989. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας ή 
της Σχολικής Επιτροπής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 21 Απριλίου 1994 

Η Νομάρχης 
ΘΕΟΔΩΡΑ Π Ε ΙΔΟΥ 

-♦- 

Αριθ. 4817 (7) 

Τροποποίησή της 10380/22.9.1989 απόφασης, που 

αφορά σύσταση Σχολικής Επιτροπής Δημοτικού Σχο¬ 
λείου της Κοινότητας Ακρίτα του Νομού Φλώρινας. 

Η ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις: 

α) Της παρ. 8-15 του άρθρου 5 του Ν. 1854/1990 «για 
την Ακαδημία Αθηνών και άλλες εκπαιδευτικές διατάξεις» 
(ΦΕΚ 11Ο/Δ’). 

β) Της παρ. 8 του άρθρου 5 του Ν. 2158/93 «εκσυγχρο¬ 
νισμός του Ιδρύματος Κρατικών Υποτροφιών (Ι.Κ.Υ.) και 
άλλες διατάξεις», και 

γ) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) (ΦΕΚ 146/Δ ). 

2. Την αριθ. 19/94 απόφαση του Κοινοτικού Συμβου¬ 
λίου Ακρίτα του Νομού Φλώρινας, που αφορά τροποποί¬ 
ηση της αριθ. 23/89 απόφασής του για σύσταση σχολικής 
επιτροπής, αποφασίζουμε: 

Τροποποιούμε την αριθ. πρωτ. ΕΣ. 10380/22.9.1989 
απόφασή μας ως προς τη σύσταση του Διοικητικού Συμ¬ 
βουλίου της Σχολικής Επιτροπής, ως εξής: 

«Η συνιστώμενη με την απόφαση αυτή Σχολική Επι¬ 
τροπή διοικείται από πενταμελές Διοικητικό Συμβούλιο, 
αποτελούμενο από: 

α) Τον εκάστοτε Διευθυντή του Δημοτικού Σχολείου, ως 
Πρόεδρο της Σχολικής Επιτροπής. 

β) Τον εκάστοτε Πρόεδρο της Κοινότητας. 

γ) Δύο (2) Κοινοτικούς Συμβούλους, που ορίζονται με 
απόφαση του Κοινοτικού Συμβουλίου. 

δ) Έναν (1) εκπρόσωπο του Συλλόγου Γονέων και Κη¬ 
δεμόνων του Δημοτικού Σχολείου. 

Κατά τα λοιπά εξακολουθεί να ισχύει η αριθ. ΕΣ. 10380/ 
22.9.1989 απόφασή μας που δημοσιεύθηκε στο ΦΕΚ 
730/Β729.9.1989. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας ή 
της Σχολικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 21 Απριλίου 1994 

Η Νομάρχης 
ΘΕΟΔΩΡΑ Π ΕΪΔΟΥ 

Αριθ. 4 (8) 

Σύσταση τριμελούς Επιτροπής Ν. 2190/94 στο θεραπευ- 
τήριο Ψυχικών Παθήσεων Χανιών. 

Ο ΠΡΟΕΔΡΟΣ Δ.Σ. ΘΕΡΑΠΕΥΤΗΡΙΟΥ 
ΨΥΧΙΚΩΝ ΠΑΘΗΣΕΩΝ ΧΑΝΙΩΝ 

Με την αριθ. 4/1.4.1994 πράξη του Προέδρου του Διοι¬ 
κητικού Συμβουλίου του θεραπευτηρίου Ψυχικών Παθή¬ 
σεων Χανιών συγκροτήθηκε σύμφωνα με την παρ. 3 του 
άρθρου 25 του Ν. 2190/94 Τριμελής Επιτροπή, η οποία 
αποτελείται από τους εξής: 

1) Ένα μέλος του Διοικητικού Συμβουλίου. 

2) Ένα μόνιμο υπάλληλο του Κλάδου ΔΕ Διοικητικού - 
Λογιστικού με Β' βαθμό, και 

3) Ένα μόνιμο υπάλληλο του Κλάδου ΥΕ Προσωπικού 
Εστίασης, ως εκπρόσωπος της ΠΟΕΔΗΝ. Γραμματέας 
της Επιτροπής ορίστηκε μόνιμος υπάλληλος του Κλάδου 
ΔΕ Δ/κού-Λογ/κού με Γ’ βαθμό. 

Από τις διατάξεις της παρούσας ουδεμία δαπάνη προ- 
καλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 1 Απριλίου 1994 

Ο Πρόεδρος 
(υπογραφή) 

-♦- 

Αριθ. 65 Ο) 

Σύσταση τριμελούς Επιτροπής Ν. 2190/94 στο Δ Κ.Π. 

Σταθμό Αγ. Αναργύρων. 

Ο ΠΡΟΕΔΡΟΣ Δ.Σ. 

Δ* Κ.Π.Σ. ΑΓ. ΑΝΑΡΓΥΡΩΝ 

Έχοντας υπόψη: 

1. Τις διατάξεις του άρθρου 25 του Ν. 2190/94 (ΦΕΚ 
28/Α73.3.94) «περί συστάσεως ανεξάρτητης αρχής για 
την επιλογή προσωπικού και ρύθμισης θεμάτων Διοίκη¬ 
σης». 

2. Τον Κανονισμό Λειτουργίας των Κρατικών Παιδικών 
Σταθμών του Υπουργείου Υγείας, Πρόνοιας και Κοιν. 
Ασφαλίσεων. 

3. Το αριθ. 155/700625 33 25 1848/25.4.94 τηλεφω¬ 
νικό σήμα, με το οποίο ορίζεται ως εκπρόσωπος του συν¬ 
δικαλιστικού οργάνου η Πρόεδρός του Ειρήνη Ζώντου. 

4. Τη με αριθ. πρωτ. 44/8.3.94 αίτηση της ενδιαφερο- 
μένης, αποφασίζει: 

Τη σύσταση τριμελούς επιτροπής αποτελουμένης από: 

1. Τον Ελεγκτή του Δ.Σ. του Δ' Κ.Π.Σ. Αγ. Αναργύ¬ 
ρων. 

2. Την μόνιμη υπάλληλο του Δ’ Κ.Π.Σ. Αγ. Αναργύρων, 
κατηγορίας ΤΕ Νηπιαγωγών. 

3. Την Πρόεδρο του ενιαίου σωματείου εργαζομένων 
Κ.Π.Σ. 

Η ανωτέρω επιτροπή θα κάνει εισήγηση σχετικά με την 
επανεκτίμηση των πάγιων και διαρκών αναγκών του Δ 
Κ.Π.Σ. Αγ. Αναργύρων, σε συνδυασμό με τις σημερινές 
δημοσιονομικές και οικονομικές δυνατότητες. 

Από την απόφαση αυτή θα προκύψει δαπάνη εις βάρος 


του προϋπολογισμού μας, στον οποίο έχουν προβλεφθεί 
οι σχετικές πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγ. Ανάργυροι, 26 Απριλίου 1994 
Ο Πρόεδρος 

ΧΡΗΣΤΟΣ ΚΑΡΑΓΛΑΝΗΣ 
-♦- 

Αριθ. 28 0°) 

Σύσταση τριμελούς Επιτροπής Ν. 2190/94 στο Χριστο- 
δουλάκειο Β’ Κ.Π. Σταθμό Περιστεριού. 

Ο ΠΡΟΕΔΡΟΣ Δ.Σ. 

Β' Κ.Π. ΣΤΑΘΜΟΥ ΠΕΡΙΣΤΕΡΙΟΥ 

Έχοντας υπόψη: 

1. Τις διατάξεις του άρθρου 25 του Ν. 2190/94 (ΦΕΚ 
28/Α73.3.94) «περί συστάσεως ανεξάρτητης αρχής για 
την επιλογή προσωπικού και ρύθμισης θεμάτων Διοίκη¬ 
σης». 

2. Την αριθ. Γ2α/οικ. 4108/88 (ΦΕΚ 546/Β788) από¬ 
φαση του Υπουργού Υγείας, Πρόνοιας και Κοιν. Ασφαλί¬ 
σεων «περί Κανονισμού Λειτουργίας Κρατικών Παιδικών 
Σταθμών και Κρατικών Βρεφονηπιακών Σταθμών». 

3. Το τηλεφωνικό σήμα του Ενιαίου Σωματείου Βοηθη¬ 
τικού Προσωπικού Κρατ. Παιδ. Σταθμών, και 

4. Τις αιτήσεις των ενδιαφερομένων, αποφασίζει: 

Τη σύσταση Τριμελούς Επιτροπής αποτελούμενη από: 

1) Τον Πρόεδρο του Δ.Σ. του Β’ Κρατ. Παιδ. Σταθμού 
Περιστεριού. 

2) Την Δ/ντρια του ίδιου Παιδ. Σταθμού, και 

3) Την Πρόεδρο του Δ.Σ. του Ενιαίου Σωματείου Βοηθ. 
Προσωπικού Κρατ. Παιδ. Σταθμών. 

Η ανωτέρω Επιτροπή θα κάνει εισήγηση σχετικά με την 
επανεκτίμηση των πάγιων και διαρκών αναγκών του Παιδ. 
Σταθμού, σε συνδυασμό με τις σημερινές δημοσιονομικές 
και οικονομικές δυνατότητες. 

Από την απόφαση αυτή θα προκύψει δαπάνη, που θα 
βαρύνει τον προϋπολογισμό του Β’ Κρατ. Παιδ. Σταθμού 
Περιστερίου, στον οποίο έχει προβλεφθεί η σχετική πί¬ 
στωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Περιστέρι, 1 Απριλίου 1994 

Ο Πρόεδρος 
ΑΘΑΝΑΣΙΟΣ ΤΖΟΥΜΑΣ 

-♦-Γ 

Αριθ. 699 (11) 

Σύσταση-συγκρότηση Επιτροπής του Λιμενικού Ταμείου 

Νομού Μαγνησίας, σύμφωνα με τις διατάξεις του άρ¬ 
θρου 25 του Ν. 2190/94. 

Ο ΠΡΟΕΔΡΟΣ ΤΗΣ ΛΙΜΕΝΙΚΗΣ ΕΠΙΤΡΟΠΗΣ 
ΤΟΥ ΛΙΜΕΝΙΚΟΥ ΤΑΜΕΙΟΥ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «σύ¬ 
σταση ανεξάρτητης αρχής για την επιλογή προσωπικού και 

ρύθμιση θεμάτων Διοίκησης»» (ΦΕΚ 28/Α71994). 

2. Τις διατάξεις του άρθρου 27 του Ν. 2081/92 (ΦΕΚ 
154/Α*), με το οποίο προστέθηκε άρθρο 29Α στο Ν. 
1558/85 (ΦΕΚ 137/Α*). 

3. Τις διατάξεις του Π.Δ. 761/1981 (ΦΕΚ 196/Α781) 
«περί Οργανισμού του Λ.Τ. Βόλου». 

4. Τις διατάξεις του Π.Δ. 390/1993 (ΦΕΚ 165/Α71981) 
«περί συγχωνεύσεως των Λιμενικών Ταμείων Βόλου και 
Σκοπέλου σε ένα, με το όνομα Λιμενικό Ταμείο Νομού 
Μαγνησίας». 

5. Την αριθ. ΔΙΠΙΔΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης «επαναπρόσ- 
ληψη απολυθέντων (άρθρο 25 του Ν. 2190/1994)»». 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του πρ/σμού του Λ.Τ. 
Νομού Μαγνησίας, αποφασίζουμε: 

1. Τη σύσταση στο Λιμενικό Ταμείο Νομ. Μαγνησίας 
τριμελούς Επιτροπής, η οποία θα έχει ως έργο την επανε¬ 
κτίμηση των παγίων και διαρκών αναγκών του Λ.Τ. Νομ. 
Μαγνησίας, όπως αυτές είχαν καθορισθείτο 1990 με σχε¬ 
τική πρόταση του Κοινού Υπηρεσιακού Συμβουλίου υπαλ¬ 
λήλων ΝΠΔΔ Νομ. Μαγνησίας, χωρίς η πρόταση αυτή να 
είναι δεσμευτική για την επανεκτίμηση. 

Με βάση το νέο αυτό καθορισμό των παγίων και διαρκών 
αναγκών θα καθορισθεί κατά κλάδο ή ειδικότητα ο αριθ¬ 


μός των επαναπροσλαμβανομένων που απολύθηκαν με το 
Ν. 1882/90. 

2. Η συγκρότηση της πιο πάνω τριμελούς επιτροπής θα 
είναι η ακόλουθη: 

α) Δύο (2) μόνιμοι υπάλληλοι του Λ.Τ. Ν. Μαγνησίας της 
κατηγορίας ΠΕ Κλάδου ΠΕ Δ/κού - Λογ/κού με βαθμό Β’. 

β) Ένας (1) υπάλληλος εκπρόσωπος της Ομοσπονδίας 
Υπαλλήλων Λιμένων Ελλάδος (ΟΜΥΛΕ) δευτεροβάθμιας 
συνδικαλιστικής οργάνωσης. 

3. Με την απόφαση του ορισμού των Μελών της Επιτρο¬ 
πής ορίζεται Πρόεδρος ένας από τους αναφερόμενους 
στην παρ. 2 περ. α’ της παρούσας. 

4. Γραμματέας της Επιτροπής ορίζεται μόνιμος υπάλλη¬ 
λος του Λ.Τ. Ν. Μαγνησίας με βαθμό τουλάχιστον Γ, με 
αναπληρωτή τον υπάλληλο του ίδιου βαθμού. 

5. Η Επιτροπή για το αναφερόμενο στην παρ. 1 έργο θα 
πρέπει μέχρι 1.5.1994 να έχει υποβάλει εισήγηση στον 
Υπουργό Εμπορικής Ναυτιλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Απριλίου 1994 

Ο Πρόεδρος 
ΘΩΜΑΣ ΠΙΣΣΙΑΣ 





3018 

ΕΘ ΝΙ ΚΟ ΤΥΠΟ Γ ΡΑΦ ΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από Θ.ΟΟ' έως 13.00' 


ΧΡ ΗΣΙ Μ ΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα π ληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


# Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 


» 

» 

» 

Β' 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















